ลูกโดนหอมแก้วแล้้นผื่นแดงพอเอาสำลีชุบนํ้าอุ่นเช็ดทุกวันเหมือนมันแห้งตกสะเก็ดสีขาวแล้วเวลาเช็ดเหมือนมีนํ้าใสๆเหนียวๆซึมออกมาคล้ายๆหนองอยากทราบว่าลูกเป็นติดเชื้อแบคทีเรียทางผิวหนังรึป่าวค่ะแล้วต้องทำยังไงถึงจะหายค่ะ
สวัสดีค่ะ ผื่นแดงที่แก้ม อาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน โดยอาจเกิดจากภูมิแพ้ในร่างกายหรือแพ้สารสัมผัสเช่นน้ำหอมหรือสารกันเสียในสบู่ โลชั่น ที่มาจากการสัมผัสกับผู้ที่ใช้สารนั้นๆ-รูขุมขนอักเสบหรือการติดเชื้อแบคทีเรียที่ผิวหนัง-ตุ่มถูกแมลงกัด มักเป็นตุ่มนูน คัน-เชื้อราที่ผิวหนัง โดยมักจะคัน-ผื่นลมพิษ มักเป็นปื้นนูนและคัน-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้จากอาการดังกล่าวมา ถ้ามีน้ำใสๆเหนียวๆไหลจากผื่น ร่วมกับผื่นแดงมาก อาจมีการอักเสบหรือติดเชื้อได้ ควรพาไปพบแพทย์เพื่อตรวจเพิ่มเติมเบื้องต้นไม่ไปแกะเกาบริเวณผื่นแดง ใช้น้ำสะอาดหรือน้ำเกลือทางการแพทย์ล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะ